
AUTORITATEA NAŢIONALĂ SANITARĂ VETERINARĂ 

ŞI PENTRU SIGURANŢA ALIMENTELOR

NR.10573 /21.10.2026
                                              Către ,
 posturi.gov.ro

                                                             ANUNȚ :
Direcţia Sanitară Veterinară şi pentru Siguranţa Alimentelor MEHEDINȚI, cu sediul în Drobeta Turnu Severin ,str.Carol Davila nr.1 - jud.MEHEDINȚI, anunță organizarea concursului, în vederea ocuparii a una  funcție contractuală de execuție vacantă, pe perioadă determinată (31.12.2026 inclusiv) medic veterinar, gradul profesional II , în cadrul DSVSA MEHEDINȚI al cărui temei legal pentru angajare îl reprezintă Ordinul presedintelui A.N.S.V.S.A. nr. 64/2007, cu modificările și completările ulterioare  , art.XXII alin.(3) lit.b) Legea nr. 141/2025 privind unele măsuri fiscal-bugetare actualizată 2026, în conformitate cu prevederile HOTĂRÂRII nr. 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,după cum urmează:

a) Condiții specifice necesare în vederea participării la concurs și a ocupării funcției contractuale de medic veterinar, gradul II :



- studii superioare de lungă durată, absolvite cu diplomă de licenţă sau echivalentă, în domeniul fundamental: științe biologice și biomedicale, ramura de știință medicină veterinară, domeniul de licență medicină veterinară, specializarea medicină veterinară;

- vechime în specialitatea studiilor absolvite necesare ocupării postului - minimum 4 ani;

  
Durata normală a timpului de muncă este de 8 ore/zi/40 ore/săptămână.

Concursul constă în susţinerea probei scrise în data de 17.11.2026 ora 11.00  la sediul Direcţiei Sanitar-Veterinare şi pentru Siguranţa Alimentelor MEHEDINȚI, cu sediul în Drobeta Turnu Severin, str.Carol Davila nr.1 - jud.MEHEDINȚI şi a probei interviu care se va susţine într-un termen de maximum 4 zile lucrătoare de la data susţinerii probei scrise.

Dosarele de înscriere la concurs se pot depune la sediul instituției -registratura D.S.V.S.A. MEHEDINȚI în maximum 10 zile lucrătoare de la data afișării anunţului.
             Dosarele de concurs  vor fi întocmite conform art.35 din H.G. nr. 1336 / 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice ,astfel:
(1) Pentru înscrierea la concurs candidaţii vor prezenta un dosar care va conţine următoarele documente:

a)formular de înscriere la concurs, conform modelului prevăzut la anexa nr. 2;
b)copia actului de identitate sau orice alt document care atestă identitatea, potrivit legii, aflate în termen de valabilitate;
c)copia certificatului de căsătorie sau a altui document prin care s-a realizat schimbarea de nume, după caz;
d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)certificat de cazier judiciar sau, după caz, extrasul de pe cazierul judiciar;
g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i)curriculum vitae, model comun european.
Modelul orientativ al adeverinţei menţionate la lit. e) este prevăzut în anexa nr. 3 Hotărarea 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
 Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
Copiile de pe actele prevăzute la lit a) și f) se vor prezenta în original, iar cele prevăzute la lit. b) - e) vor fi prezentate și în original, în vederea verificării conformității copiilor cu acestea, care se certifică cu mențiunea "conform cu originalul".

 Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. 

 
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542  alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
- are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

- cunoaşte limba română, scris şi vorbit;

- are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

- are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
       
- îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
          - nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
        - nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.
       Selecția dosarelor de înscriere se va face într-un termen de maximum două zile lucrătoare de la data expirării termenului de depunere a dosarelor.

Rezultatele selecţiei dosarelor de concurs se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul instituţiei, precum şi pe pagina de internet a acesteia, în termen de o zi lucrătoare de la expirarea termenului de depunere a dosarelor. Contestațiile îndreptate împotriva rezultatului selecției dosarelor de concurs se pot depune  în termen de cel mult o zi lucrătoare de la data afişării rezultatului selecţiei dosarelor la compartimentul resurse umane sau, după caz, la compartimentul care asigură organizarea şi desfăşurarea concursului. 
În situaţia contestațiilor formulate faţă de rezultatul selecţiei dosarelor, comisia de soluţionare a contestațiilor  verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestațiilor.
Comunicarea rezultatelor la fiecare probă a concursului se realizează prin afişare la sediul şi pe pagina de internet a instituţiei, după caz, în termen de o zi lucrătoare de la data finalizării probei şi conţine atât punctajul obţinut, cât şi menţiunea "admis" sau "respins", după caz, iar contestațiile îndreptate împotriva rezultatelor pentru fiecare probă de concurs se pot depune  în termen de cel mult o zi lucrătoare de la data afişării rezultatului la compartimentul resurse umane sau, după caz, la compartimentul care asigură organizarea şi desfăşurarea concursului.

În situaţia contestațiilor formulate faţă de rezultatul probei scrise, probei practice sau al interviului, comisia de soluţionare a contestațiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestațiilor.

Rezultatele finale se afişează la sediul autorităţii sau instituţiei publice organizatoare a concursului şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestațiilor pentru ultima probă, prin specificarea menţiunii "admis" sau "respins".
Afişarea rezultatelor obţinute de candidaţi la probele concursului, precum şi afişarea rezultatelor soluţionării contestațiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat (numărul de înregistrare atribuit fiecărui dosar de concurs).
Condițiile de participare la concurs, bibliografia și tematica de concurs se afișează la sediul DSVSA MEHEDINȚI și pe site oficial.

Orice alte informaţii suplimentare se pot obţine de la sediul Direcției Sanitare Veterinare şi pentru Siguranţa Alimentelor MEHEDINȚI – Compartimentul Juridic și Resurse Umane, telefon: 0752348608 sau 0252316312 int.13, e-mail office-mehedinti@ansvsa.ro.  
 BIBLIOGRAFIE ȘI TEMATICĂ:

	Bibliografie :
	Tematică:

	1.Ordin ANSVSA nr. 64/2007 pentru aprobarea Normei sanitare veterinare privind organizarea și desfășurarea activității de control oficial sanitar-veterinar efectuat de către personalul de specialitate în unitățile care produc alimente de origine animală , cu modificarile si completarile ulterioare .
	Norma sanitară veterinară privind organizarea și desfășurarea activității de control oficial sanitar-veterinar efectuat de către personalul de specialitate în unitățile care produc alimente de origine animală , cu modificarile si completarile ulterioare , (anexe).

	2. Regulamentul (CE) nr. 852/2004 al Parlamentului European și al Consiliului care stabilește normele generale de igienă a produselor alimentare pentru toți operatorii din sectorul alimentar,cu amendamentele ulterioare.
	Capitolul I-XII

	3.
Regulamentul (CE) nr. 178/2002 al Parlamentului European și al Consiliului care stabilește principiile și cerințele generale ale legislației alimentare, înființează Autoritatea Europeană pentru Siguranța Alimentară (EFSA) și reglementează procedurile în domeniul siguranței produselor alimentare, cu amendamentele ulterioare.
	Capitolul I-II

	4. Regulamentul (UE) nr. 625/2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor.
	Cap.II controale oficiale

	5.Regulamentul (CE) nr. 2073/2005 al Comisiei/ 2005 privind criteriile microbiologice pentru produsele alimentare .
	ART. 1-5


DIRECTOR EXECUTIV,
DR MĂRI IONUȚ-GABRIEL

Pagina 1 din 3
	
	
	


 Bucureşti, Piaţa Presei Libere nr. 1, Corp D1, Sector 1, Cod Poştal 013701, Telefon: 0372184997, Fax: 0372184993
E-mail: office@ansvsa.ro, Web: www.ansvsa.ro

